Bedegraine
Bedegraine ( ili Baradigan, Bedingan, Bedingham..) je mitski zamak, grad, livada i šuma u Britaniji iz legende o Kralju Arthuru. 

Mjesto gdje je Kralj Arthur vodio veliku bitku protiv jedanaest pobunjenih kraljeva na početku svoje vladavine.  Arthurova pobjeda kod Bedegraina se prvi put spominje u pjesmama iz francuskog Ciklusa vulgata o Merlinu, da bi kod Thomasa Malorya postala jedna od glavnih epizoda. Iako je imao manje vojnika, Arthur je izvojevao pobjedu kombinacijom kreativne taktike (uključujući i iznenadni ponoćni napad) i tajnog saveza sa francuskim kraljevima Banom i Borsom od Galije. 

Nakon pretrpljenog potpunog poraza, pobunjeni kraljevi bili su prisiljeni vratiti se u svoje zemlje kako bi se borili protiv Saksonske invazije. Uskoro su se morali udružiti sa Arthurom kako bi odbacili napadače, pa je tako Arthur postao neprikosnoveni britanski vladar. Nakon bitke -Bedegraine je služio kao jedan od brojnih Arthurovih dvorova, i mjesto u kom se odvio najveći dio događaja sa lažnom Guineverom . Po francuskom piscu Baudinu - Bedegraine je prije tog bio jedan od dvoraca kralja Vortigerna. 

Postoji prilična zbrka gdje se točno nalazio, u pjesmama o Lancelotu iz Ciklusa vulgata to je bilo na granici Irske i Cameliarda, a u pjesmama o Merlinu on se nalazio na granici Cornwalla, i bio je prijestolnica Britanije i Cameliarda. Malory ga smješta u Šervudsku šumu. 

Prije same bitke čarobnjak Merlin je u dolini ispod zamka, potajice doturio Banu i Borsu 10.000 konjanika.

Izvori

Vanjske veze 

 Bedegraine na portalu Nightbringer  

Arturijanske legende